Publication: Magyar Közlöny
Issue: MK-1999-79 (Year: 1999, Number: 79)
Era: 1990-2004
Section: maradéktalanul a 4/1997. (I. 22.) Korm. rendelet által biztosított lehetőségeivel.
Paragraph Index: 637

maradéktalanul a 4/1997. (I. 22.) Korm. rendelet által biztosított lehetőségeivel. Ezzel a mulasztásával visszásságot okozott az Alkotmány 70/D. §-ában biztosított legmagasabb szintű testi és lelki egészséghez való jog vonatkozásában. A közterület rendjéért elsősorban a rendőrség felel. A kapitányságvezető ugyan tájékoztatott arról, hogy visszatérően ellenőrzik a problémás területet, de eddig egyetlen alkalommal sem tapasztaltak intézkedésre okot adó körülményt. Ennek ellentmond, hogy a panaszosok hivatalomhoz fordultak, és továbbra is fenntartják kifogásaikat a szomszédban üzemelő panzió ellen. A két információ közötti ellentmondás valószínűsíti azt, hogy a rendőrségi ellenőrzés nem elég hatékony. A rendőrségtől az állampolgárok jogosan várják el, hogy a közrendet biztosítsa. Erre a feladatra a rendőrség a helyi önkormányzattól anyagi támogatást is kapott. Mivel a felvetett probléma állampolgárok csoportját érinti, kiemelten kellene kezelni annak megoldását. A rendőrség nem tudta megoldani, hogy a panzió környékén az éjszakai nyugalmat biztosítsák, ezzel visszásságot idézett elő az Alkotmány 70/D. §-a vonatkozásában. A fenti alkotmányos visszásságok alapján az országgyűlési biztos felhívta Budakeszi jegyzőjét az üzletek működéséről és a belkereskedelmi tevékenység folytatásának feltételeiről szóló

Source: https://magyarkozlony.hu/hivatalos-lapok/33cea4a14e4ae7e57a3649dbf7a68b6bf220cec4/dokumentumok/f8f5fda49d2d1ae7351ff7d11773c708305d24c6/letoltes